
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Α1 /Φ43/60974/3092 
Χαρακτηρισμός περιοχών στα Δερβενοχώρια Βοιωτίας ως 
αρχαιολογικών Χώρων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85/ΦΕΚ 137/τ.Α/26.7.85 «Κυβέρνηση 
και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90/ΦΕΚ 743/τ.Β/ 
29.11.90 υ.Α. 

3. Τις διατάξεις του ΚΝ 5351/32 «περί Αρχαιοτήτων» 

4. Τη γνωμοδότηση του Τοπικού Συμβουλίου Μνημείων 
Στερεός Ελλάδας όπως διατυπώθηκε στην αρ. 5/15.9.92 
συνεδρία του, αποφασίζουμε 

Κηρύσσουμε ως αρχαιολογικό χώρο την περιοχή των 
Δερβενοχωρίων Βοιωτίας για λόγους προστασίας των σω- 
ζόμενων εκεί αρχαιολογικών θέσεων. Η περιοχή αυτή πε¬ 
ρικλείει το οροπέδιο Σκούρτων και την γύρω ορεινή πε¬ 
ριοχή των χωριών που συγκροτούν τα Δερβενοχώρια (Κοι¬ 
νότητες Πύλης, Σκούρτης, Στεφάνης). 

Όλες οι χαρακτηριζόμενες αρχαιολογικές θέσεις, ως 
απαριθμούνται παρακάτω αναλυτικότερα, οριοθετούνται 
στα επισυναπτόμενα Φ.Χ. Γ.Υ.Σ. 1:5.000 και ορίζονται με 
συνεχόμενη γραμμή της οποίας τα ορίζοντα σημεία - αριθ¬ 
μοί αντιστοιχούν σε πίνακες συντεταγμένων που συνο¬ 
δεύουν την παρούσα. 

Οι αρχαιολογικοί χώροι και τα βυζαντινά Μνημεία χωρί¬ 
ζονται σε 3 ομάδες που αντιστοιχούν στις περιοχές των 3 
Κοινοτήτων εντός των οποίων εντάσσονται (Περιοχή Α: 
Πύλη, Περιοχή Β: Σκούρτη, Περιοχή Γ: Στεφάνη). 

1. ΠΕΡΙΟΧΗ Α: 

Α1. Πάνακτος: Στη θέση αυτή σώζονται ορατά και σε 
αρκετό ύψος τα ερείπια της ακρόπολης Κλασσικών Χρό¬ 
νων με τα τείχη της ως και όστρακα προϊστορικών Χρόνων 
(Φ.Χ Γ.Υ.Σ 6432.2) 

Στην περιοχή Πανάκτου σώζεται ομοίως ναός και υπο¬ 
λείμματα κτιρίων των χρόνων της Φραγκοκρατίας (13-14 
αι. μ.χ.). 

. Α2. Κορυνόκαστρο: (ή Κάστρο Ντελέρα): Στη θέση αυτή 
σώζονται λείψανα περιβόλου από αργούς λίθους πιθανότα 
των υστεροελλαδικών ή Πρωτογεωμετρικών Χρόνων 
(Φ.Γ.Υ.Σ 6433.3 και 6432.4) 


Α8. Ράχη του Μιχάλη: Πρόκειται για χαμηλό λόγο κάτω 
από την ΒΔ πλευρά του αρχαίου Πανάκτου όπου σώζονται 
λείψανα Νεολιθικών και πρωτοελλαδικών χρόνων (αρ. 
Φ.Γ.Υ.Σ 6432.2). 

Α10. Μαγούλεζα: Στο ψηλό λόφου που βρίσκεται στα 
βόρεια του ασφαλτοστρωμένου δρόμο προς τα Δερβενο¬ 
χώρια σώζονται και στους ανατολικούς του πρόποδες 
τμήμα του αρχαίου δρόμου των ιστορικών χρόνων προς 
την πεδιάδα των Σκούρτων (Φ.Χ. - Γ.Υ.Σ 6432.2). 

Α11. Λέμφθι: Στην κορυφή του λόφου Λέμφθι σώζεται 
πρωτοελλαδικών χρόνων οικισμός. Η κορυφή του λόφου 
αποτελούσε γνωστό στρατηγικό σημείο έως και τα ρω¬ 
μαϊκά χρόνια που δέσποζε σε μεγάλη έκταση στη Βοιωτική 
πεδιάδα (Γ.Υ.Σ 6422.7). 

Α12. Προφήτης Ηλίας: Πρόκειται για λόφο στα βόρεια 
όρια του χωριού όπου βρίσκονται: α) Μονόκλιτος ναΐσκος 
αφιερωμένος στον Προφήτη Ηλία, χρονολογούμενος στα 
χρόνια της Τουρκοκρατίας (τ. 14αι - αρχ. 15αι) και β) 
ορατά ερείπια πύργου τετράγωνου κτισμένου με μικρούς 
λίθους και ασβέστη, Ενετικών χρόνων (Φ.Χ Γ.Υ.Σ 6422.8). 

Α15. Μπλετεζα: Στη θέση αυτή, κάτω από τη Νοτιοδυ¬ 
τική πλευρά της ακρόπολης Πάνακτου σώζονται τμήματα 
κτηρίου με όστρακα του 4ου αι. - 3ου αι. π.χ, χρονική πε¬ 
ρίοδο ακμής του Πανάκτου (Φ.Χ Γ.Υ.Σ 6432.2). 

Α20. Ζωοδόχος Πηγή: Στη θέση αυτή βρίσκεται η ομώ¬ 
νυμη σημαντική Μονή Βυζαντινών Χρόνων. (Γ.Υ.Σ 6422.7, 
6422.8). 

Α25. Σπηλιά Πυργάκι: Σπηλιά που βρίσκεται στα δυτικά 
του λόφου Μαγουλέζα όπου σώζονται λείψανα νεολιθικής 
κατοίκησης (Φ.Χ.Γ.Υ.Σ 6432.2). 

Στην περιοχή Α σώζεται, τέλος, σε αρκετό μήκος, τμήμα 
της αρχαίας οδού επικονωνίας των πόλεων Πανάκτου 
(ΑΙ), Κορυνόκαστρου (Α2) και Κόκκινης (Γ3) - Φ.Χ.Γ.Υ.Σ 
6433.1, 6433.3 και 6433.5. 

2. ΠΕΡΙΟΧΗ Β 

Β2. Στενό: Στη θέση αυτή, 650μ. περίπου δυτικά από το 
ρέμα Μετόχι και 72 μ. νότια από το χωματόδρομο στα 
Σκούρτα σώζονται λείψανα κατοίκησης αναγόμενα σε 
κλασσικούς και ελληνιστικούς χρόνους (Γ.Υ.Σ 6433.2). 

Β3. Λείψανα κατοίκησης κλασσικών χρόνων έχουν δια¬ 
σωθεί στη δυτική άκρη του οροπεδίου 100 μ. περίπου δυ¬ 
τικά από το ρέμα Μετόχι και 72μ. νότια από το δρόμο 
(Φ.Χ.Γ.Υ.Σ 6433/2). 

Β4. Λείψανα κατοίκησης της Υ.Ε περιόδου διαδώζονται 

350 μ. ανατολικά από το ρέμα Μετόχι στους αγρούς και 
150 μ. βόρεια από το δρόμο από τα Σούρτα. Υπάρχουν 
επίσης στην ίδια περιοχή λείψανα κατοίκησης κλασσικών 
και ελληνιστικών χρόνων. (Κ.Υ.Σ. 6433.2) 

Β12. Στη θέση αυτή υπάρχουν λείψανα και όστρακα της 
εποχής της Φραγκοκρατίας. (Γ.Υ.Σ 6433.2). 

Β13. Στη θέση «Καψοσπίτι» σώζονται λείψανα της επο¬ 
χής της Φραγκοκρατίας και Τουρκοκρατίας. Γ.Υ.Σ 
6433.2. 

Β7. Δίπλα στη θέση Β3 ανατολικά αυτής στους αγρούς 
σώζεται περιοχή με λείψανα κατοίκησης της Υ.Ε περιόδου 
και των ρωμαϊκών χρόνων (Γ.Υ.Σ 6433.2). 

Β9. Στ’ ανατολικά της θέσης Β7 υπάρχει περιοχή με λεί¬ 
ψανα κατοίκησης κλασσικών κι ελληνιστικών χρόνων 
(Γ.ν.Σ 6433.2). 

Β11. Μετόχι της Παναγίας: Στην κορυφή χαμηλού λοφί¬ 
σκου στην ίδια περιοχή, όπου και οι θέσεις Β3, Β4, Β7, Β9, 
Β14 και Β18 σώζονται λείψανα κατοίκησης ρωμαϊκών 
χρόνων (Γ.Υ.Σ 6433.2). 

Β18. Αγ. Δημήτριος: θέση κοντά στις προηγούμενες 
όπου σώζονται λείψανα κατοίκησης προϊστορικών και ελ¬ 
ληνιστικών χρόνων (Γ.Υ.Σ 6433.2 και 6434.1). 

Β5. Πυργάκι (Τσουκράτι) Στη κορυφή του λόφου σώζο¬ 
νται τα ερείπια πύργου που χρονολογείται στην κλασσική 
εποχή (Γ.Υ.Σ 6423.8, 6424.7, 6423.6, 6424.5). 

Β6. Καστράκι: Σώζονται στην κορυφή του λόφου ερεί¬ 
πια οχυρωματικού περιβόλου των ΠΕ χρόνων ως και λεί¬ 
ψανα κατοίκησης νεολιθικών και Κλασσικών χρόνων 
(Γ.Υ.Σ. 6423.8). 

ΒΙΟ. Μαζαρεϊκα: Στη θέση αυτή που βρίσκεται στα βό¬ 
ρεια των Δερβενοχωρίων πολύ κοντά στα σύνορα με την 
Αττική και στα βόρεια του πύργου Τσουκράτι σώζονται τα 
ερείπια οικισμού κλασσικών χρόνων. Η θέση αυτή αποτε¬ 
λούσε το νοτιότερο οχυρό των Βοιωτών και είναι ο αντίπο¬ 
δας του βορειότερου οχυρού των Αθηναίων που είναι η 


θέση Αγ. Δημήτριος (Β18), Γ.Υ.Σ 6424.5. 

Β19. Πάτημα: Στο χαμηλό λόφο σώζονται λείψανα οχυ¬ 
ρωματικού περιβόλου ΠΕ χρόνων (Γ.Υ.Σ. 6423.8). 

3. ΠΕΡΙΟΧΗ Γ 

Γ1. Λούτσα Πράθι: Πρόκειται για χαμηλό λόφο κατοικη- 
μένο σε μεγάλη έκταση στην κλασσική κι ελληνιστική 
εποχή (Γ.ν.Σ. 6433.2). 

Γ3. Κόκκινη: Αποτελεί τη νοτιότερη από 3 κλασσικές 
θέσεις που επικοινωνούσαν μεταξύ τους με το σωζόμενο 
αρχαίο δρόμο όπως προαναφέρθηκε (Θ.Α1, Α2) Γ.Υ.Σ 
6433.5. 

Στη θέση αυτή βρέθηκαν και λείψανα ΜΕ ΥΕ, γεωμε¬ 
τρικά και αρχαϊκά (Γ.Υ.Σ 6433.5). 

Γ11. Κόκκινη Κοιλάδα: Η θέση αυτή βρίσκεται νότια της 
θέσης Γ3 και σε πλάτωμα που χωρίζεται απ’ αυτήν με ρέμα 
και σώζονται εκεί λείψανα κατοίκησης ΠΕ χρόνων και τμή¬ 
ματα τοίχων από οχυρωματικούς πιθανότατα περίβολους 
(Γ.Υ.Σ 6433.5). 

Στις θέσεις Γ3 και Γ11 συμπεριλαμβάνεται και το νότιο 
πέρας του αρχαίου δρόμου (Φ.Χ.Γ.Υ.Σ 6433.2, 6433.5) 
του οποίου η σωζόμενη πορεία προαναφέρθηκε στις θέ¬ 
σεις Α1, Α2 (Φ. 6433.1, 6433.3). 

Στον πίνακα που επισυνάπτουμε (2 φύλλα) περιέχονται 
οι συντεταγμένες των σημείων που οριοθετούν τις περιο¬ 
χές Α, Β, Γ (Σημεία 1 -65) 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1992 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 

